Diari Oficial de la Generalitat Valenciana


Sumari del DOGV 9406, del 17-08-2022 (2022/7583)

RESOLUCIÓ de 3 d'agost de 2022, de la Direcció General d'Investigació i Alta inspecció Sanitària de la Conselleria de Sanitat Universal i Salut Pública, per la qual es renova l'autorització sanitària per a implant de teixit ossi per a odontologia al centre odontològic Esteban & Cabrera, de l'avinguda Portell de Granyana, 4 - 1r, d'Elx.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9406

Data del DOGV
:   17-08-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7583


Data del document
:   03-08-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 3 d'agost de 2022, de la Direcció General d'Investigació i Alta inspecció Sanitària de la Conselleria de Sanitat Universal i Salut Pública, per la qual es renova l'autorització sanitària per a implant de teixit ossi per a odontologia al centre odontològic Esteban & Cabrera, de l'avinguda Portell de Granyana, 4 - 1r, d'Elx. [2022/7583]  
Ignacio Esteban Sánchez, va presentar sol·licitud de renovació d'autorització sanitària per a implant de teixit ossi per a odontologia per al centre odontològic Esteban & Cabrera amb data 25 de maig de 2022.  
La Direcció General d'Investigació i Alta Inspecció Sanitària informa favorablement la renovació de l'autorització sanitària.  
  
Fonaments jurídics  
- Ordre 7/2017, de 28 d'agost, de la Conselleria de Sanitat Universal i Salut Pública per la qual es desenvolupa el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules  
- Reial Decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans.  
- Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
  
Vist l'expedient instruït a aquest efecte, els preceptes legals citats i els altres de pertinent aplicació, resolc:  
  
Renovar al centre odontològic Esteban & Cabrera, l'autorització sanitària per a:  
Implant de teixit ossi per a Odontologia vàlida per un període de 4 anys.  
  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la seua revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta Conselleria.  
  
Notifiqueu la present resolució a les persones interessades amb l'advertiment que no esgota la via administrativa i que, contra aquesta, poden interposar recurs d'alçada davant la Secretaria Autonòmica de Salut Pública i del Sistema Sanitari Públic, en virtut de la Resolució de 12 de juliol de 2022, de la secretària autonòmica d'Eficiència i Tecnologia Sanitària (DOGV 9383, 14.07.2022), en el termini d'un mes, comptat a partir de l'endemà de la data de notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 3 d'agost de 2022.- La secretària autonòmica d'Eficiència i Tecnologia Sanitària (p. s. art. 7.3 D 185/2020, de 16 de novembre, del Consell): Concha Andrés Sanchís.